stanford-oval/wikipedia huggingface dataset:
ยอดนักสืบจิ๋วโคนัน: ปริศนาเพลงกลอนซ่อนรัก
ตัวละคร > ตัวละครรับเชิญ

เซคิเนะ โคจิ ให้เสียงพากย์โดย ไดสุเกะ มิยางาวะ (ภัทรวุฒิ สมุทรนาวี)
ตากล้องถ่ายรายการโทรทัศน์ และผู้เล่นไพ่คาราตะ คู่แข่งกับยาจิมะและแพ้ตลอดเวลา ที่ตกเป็นผู้ต้องสงสัยอันดับหนึ่งในคดีนี้
ฮิโรโมโตะ มิคิโกะ อายุ 17 ปี ให้เสียงพากย์โดย ริโฮะ โยชิโอกะ (ศันสนีย์ ติณห์กีรดีศ)
เพื่อนนักเรียนมัธยมปลายในชมรมไพ่คารุตะที่ตั้งใจจะแข่งไพ่คารุตะกับโอโอกะ โมมิจิ แต่ได้รับบาดเจ็บจนคาซึฮะต้องลงแข่งแทนน
อิชิอิ โคจิ ให้เสียงพากย์โดย โทโก คาเอดะ (ไกวัล วัฒนไกร)
อดีตเลขาของเคนชิวะ ดูเหมือนจะมีความแค้นที่อาจทำให้เขาเป็นผู้ต้องสงสัยในคดีนี้
ซัทสึกิ เคนชิวะ ให้เสียงพากย์โดย ซากะ โอซามุ  (ภัคภูมิ ลิ้มมานะสถาพร)
ผู้บริหารอสังหาริมทรัพย์ สมาคมซัทสึกิ ผู้มีงานอดิเรกเป็นการเล่นไพ่คารุตะ จึงจัดการแข่งขัน ซัทสึกิคัพขึ้น แต่ดันตกเป็นเป้าหมายในคดีระเบิดปริศนา
ซัทสึกิ อาชิวะ ให้เสียงพากย์โดย มิโฮะ โยชิดะ (ศันสนีย์ ติณห์กีรดีศ)
ภรรยาของเคนชิวะ อดีตแชมป์การแข่งขันไพ่คารุตะ ที่เสียชีวิตไปเพราะโรคร้ายตั้งหลายปีก่อน
ยาจิมะ โทชิยะ ให้เสียงพากย์โดย อิชิคาว่า ฮิเดโอะ (ภัทรวุฒิ สมุทรนาวี)
ผู้ชนะเลิศซัตสึกิคัพได้ถูกฆาตกรรมภายในบ้านสไตล์ญี่ปุ่นในเมืองอาราชิยามะที่จังหวัดเกียวโต
นากาโระ ชิงาโอะ ให้เสียงพากย์โดย คาซุยะ อิชิโจ (ภัทรวุฒิ สมุทรนาวี)
อาจารย์ของโมมิจิที่หายตัวไปอย่างลึกลับเมื่อ 5 ปีก่อน
การผลิต

อาโอยามะได้อ้างถึงภาพยนตร์ไลฟ์แอ็คชันดัดแปลงจากซีรีส์การ์ตูนเรื่อง จิฮายะ กลอนรักพิชิตใจเธอ ของยูกิ สุเอสึงุ ว่าเป็นแรงบันดาลใจให้กับเรื่องราวของไพ่คารุตะในภาพยนตร์โคนัน
ดนตรี

เพลงประกอบภาพยนตร์คือเพลง "Togetsukyou ~Kimi Omofu~" โดยมาอิ คูรากิ เพลงได้ขึ้นเป็นอันดับที่ห้าบนโอริคอนซิงเกิลส์ชาร์ต ซิงเกิลของเพลงจำหน่ายได้ 326,305 ชุดในประเทศญี่ปุ่น ได้แก่แผ่นซิงเกิล 76,305 ชุด และดิจิทัลดาวน์โหลด 250,000 ชุด
ผลตอบรับ

ในสัปดาห์แรกที่เข้าฉาย ยอดนักสืบจิ๋วโคนัน: ปริศนาเพลงกลอนซ่อนรักได้สร้างสถิติใหม่ของแฟรนไชส์ด้วยการทำยอดจำหน่ายบัตรชมภาพยนตร์ได้ 987,568 ใบ เป็นรายได้ 1,286,928,000 เยน ภาพยนตร์ทำรายได้ตลอดการฉายในประเทศญี่ปุ่นได้ 6.89 พันล้านเยน และทำลายสถิติบ๊อกซ์ออฟฟิศสะสมของซีรีส์ (ก่อนจะถูกทำลายสถิติโดย ยอดนักสืบจิ๋วโคนัน: ปฏิบัติการสายลับเดอะซีโร่). ในต่างประเทศ ภาพยนตร์ทำรายได้ 3,028,087 ดอลลาร์ในประเทศไทย เกาหลีใต้ และออสเตรเลีย โดยรวมได้สามารถทำรายได้ 65,044,289 ดอลลาร์สหรัฐ ในภูมิภาคเอเชียแปซิฟิก
ในเดือนมกราคม พ.ศ. 2561 ภาพยนตร์ได้รับการเสนอชื่อเข้าชิงรางวัล Japan Academy Film Prize ในสาขา "แอนิเมชันยอดเยี่ยมประจำปี"
แหล่งข้อมูลอื่น

เว็บไซต์ของยอดนักสืบจิ๋วโคนันเดอะมูฟวี่
ยอดนักสืบจิ๋วโคนัน: ปริศนาเพลงกลอนซ่อนรัก ที่อินเทอร์เน็ตมูวีเดตาเบส
ยอดนักสืบจิ๋วโคนัน: ปริศนาเพลงกลอนซ่อนรัก (อนิเมะ) ที่เครือข่ายข่าวอนิเมะ
| ด ค กยอดนักสืบจิ๋วโคนัน โดย โกโช อาโอยามะ |
| --- | --- | --- |
| ตัวละครหลัก |  คุโด้ ชินอิจิ / เอโดงาวะ โคนัน  โมริ รัน  โมริ โคโกโร่  คิซากิ เอริ  ซึซึกิ โซโนโกะ  ฮัตโตริ เฮย์จิ  โทยามา คาสึฮะ  มิยาโนะ ชิโฮะ / ไฮบาระ ไอ  โยชิดะ อายูมิ  ซึบุรายะ มิซึฮิโกะ  โคจิมะ เก็นตะ  ฮอนโด เอย์สึเกะ  มิซึนาชิ เรย์นะ / ฮอนโด ฮิเดมิ  จอมโจรคิด / คุโรบะ ไคโตะ  ฮาคุบะ ซางูรุ  |  |
| ภาพยนตร์ |  คดีปริศนาระเบิดระฟ้า  คดีฆาตกรรมไพ่ปริศนา  ปริศนาพ่อมดคนสุดท้ายแห่งศตวรรษ  คดีฆาตกรรมนัยน์ตามรณะ  คดีปริศนาเส้นตายสู่สวรรค์  ปริศนาบนถนนสายมรณะ  คดีฆาตกรรมแห่งเมืองปริศนา  มนตราแห่งรัตติกาลสีเงิน  ยุทธการเหนือห้วงทะเลลึก  บทเพลงมรณะแด่เหล่านักสืบ  ปริศนามหาขุมทรัพย์โจรสลัด  บทบรรเลงแห่งความตาย  ปริศนานักล่าทรชนทมิฬ  ปริศนามรณะเหนือน่านฟ้า  15 นาทีเฉียดวิกฤติมรณะ  ปริศนาระทึก-ศึกลูกหนังมรณะ  ฝ่าวิกฤติเรือรบมรณะ  ลูแปงที่ 3 ปะทะ ยอดนักสืบจิ๋วโคนัน เดอะมูฟวี่  ปริศนากระสุนมรณะ  ปริศนาทานตะวันมรณะ  ปริศนารัตติกาลทมิฬ  ปริศนาเพลงกลอนซ่อนรัก  ปฏิบัติการสายลับเดอะซีโร่  ศึกชิงอัญมณีสีคราม  กระสุนสีเพลิง  เจ้าสาวฮาโลวีน  มฤตยูใต้น้ำทมิฬ  ปริศนาปราการ 5 แฉก  |  |
| โอวีเอ |  โคนันปะทะคิดปะทะไยบะ - ศึกแตกหักชิงดาบล้ำค่า  สิบหก ผู้ต้องสงสัย!?  โคนัน และ เฮย์จิ และเด็กที่หายตัวไป  โคนัน กับคิด และคริสตัลมาเธอร์  เป้าหมายคือโคโกโร่! บันทึกลึกลับของขบวนการนักสืบเยาวชน  ไล่ล่าหาอัญมณี! โคนันกับเฮย์จิปะทะคิด  คำใบ้มรณะจากอากาสะ ฮิโรชิ  การไขคดีของซึซึกิ โซโนโกะ  เมื่อ 10 ปีผ่านไป  โคนัน ปะทะ จอมโจรคิด เกาะแห่งกับดัก  ข้อมูลลับจากลอนดอน  ปาฏิหาริย์ไม้เบสบอลในตำนาน  |  |
| แมจิก ไฟล์ |  Shinichi Kudo — The Case of the Mysterious Wall and the Black Labrador  Shinichi and Ran — The Memories from Mahjong pieces and Tanabata  Osaka Okonomiyaki Odyssey  The Niigata-Tokyo Souvenir Capriccio  Fantasista Flower  |  |
| ตอนพิเศษโทรทัศน์ |  Time Travel of the Silver Sky  Black History  ลูแปงที่ 3 ปะทะ ยอดนักสืบจิ๋วโคนัน  เป้าหมายคือ โมริ โคโกโร่!  คดีปริศนากับโคนันที่หายไป  เอพิโสด วัน: กำเนิดยอดนักสืบจิ๋ว  |  |
| ภาคคนแสดง |  จดหมายท้าทายถึงคุโด้ ชินอิจิ บทนำก่อนอำลา  เผชิญหน้าองค์กรชุดดำ  ชินอิจิปะทะปริศนาวิหคมรณะ  ชินอิจิกับปริศนาเกียวโตชินเซ็นกุมิ  13 ห้องแห่งความตาย  |  |
| หนังสือฉบับนิยาย |  ตำนานขุมทรัพย์โคชู  ซิมโฟนีสังหาร  สาสน์ท้าแด่คุโด้ ชินอิจิ - บทนำแห่งการลาจาก  การกลับมาของคุโด้ ชินอิจิ - ประทะองค์กรชุดดำ  พลิกคดีแม่มดแห่งเอจินบาระ  สาสน์ท้าแด่คุโด้ ชินอิจิ - ปริศนาวิหคมรณะ  สาส์นท้าแด่คุโด้ ชินอิจิ - คดีฆาตกรรมห้องพิพากษา  |  |
| รายชื่อและอื่น ๆ |  รายชื่อตอน มังงะ  อนิเมะ  สปิน-ออฟ วันสบาย ๆ ของซีโร่  ห้าพยัคฆ์นักเรียนตํารวจ  ฮันซาวะ ตัวร้ายสุดโหด  APTX4869  เพลงประกอบภาพยนตร์การ์ตูน  เกม  |  |
ยานสำรวจอวกาศ

ระวังสับสนกับ ยานอวกาศ
ภาพถ่ายตนเองของยานสำรวจอวกาศคิวริออซิตี  บนดาวอังคาร
ยานสำรวจอวกาศ (อังกฤษ: Space Probe) คือ ยานอวกาศหุ่นยนต์ที่ไม่โคจรรอบโลก แต่เดินทางในห้วงอวกาศ โดยอาจสำรวจบริเวณดวงจันทร์ โคจรรอบหรือลงบนพื้นผิวดาวอื่น หรือห้วงอวกาศอันตรดารา (interstellar space) เป็นต้น
แหล่งข้อมูลอื่น

สำนักงานพัฒนาวิทยาศาสตร์และเทคโนโลยีแห่งชาติ (สวทช.) [ลิงก์เสีย]
ยาลดไขมันในเส้นเลือด

ยาลดไขมันในเส้นเลือด (อังกฤษ: hypolipidaemic agents) เป็นกลุ่มของเภสัชภัณฑ์ที่ใช้รักษาไขมันในเส้นเลือดสูงกว่าปกติ (hyperlipidemia) พวกมันถูกเรียกว่า ยาลดไขมัน (lipid-lowering drugs ) หรือ (LLD) ตัวอย่างของยาลดไขมันได้แก่
สแตติน (statin)
ไฟเบรต (fibrate)
กรดนิโคตินิก (nicotinic acid)
ไบล์แอซิดซีเควสแตรนต์ (bile acid sequestrant) (resins)
ไฟโตรสเตอรอล (Phytosterol) (Cholesterol Absorption Inhibitors)
CETP อินฮิบิเตอร์ (CETP inhibitors)
| ด ค กกลุ่มยาหลัก |
| --- | --- |
ทางเดินอาหาร/ เมแทบอลิซึม (A):  กรดกระเพาะ ยาลดกรด  สารต้านตัวรับ H2  ยายับยั้งการหลั่งกรด  ยาแก้อาเจียน  ยาระบาย  ยาแก้ท้องร่วง  ยาลดความอ้วน  ยาต้านเบาหวาน  วิตามิน  เกลือแร่ 
เลือดและอวัยวะ สร้างเลือด (B):  สารต้านลิ่มเลือด สารกันเลือดเป็นลิ่ม  สารต้านเกล็ดเลือด  สารสลายลิ่มเลือด  ยาต้านการตกเลือด สารก่อลิ่มเลือด  ยาต้านการสลายลิ่มเลือด 
ระบบหัวใจและหลอดเลือด (C):  ยารักษาโรคหัวใจ/ยาแก้อาการปวดเค้นหัวใจ คาร์ดิแอคไกลโคไซด์  ยาต้านภาวะหัวใจเสียจังหวะ  ยากระตุ้นหัวใจ  ยาลดความดัน  ยาขับปัสสาวะ  สารขยายหลอดเลือด  เบต้า บล็อกเกอร์  แคลเซียมแชนแนลบล็อกเกอร์  ระบบเรนิน-แองจิโอเทนซิน เอซีอีอินฮิบิเตอร์  แองกิโอเทนซินรีเซพเตอร์บล๊อคเกอร์  เรนินอินฮิบิเตอร์  ยาลดไขมันในเส้นเลือด สแตติน  ไฟเบรต  ไบล์แอซิดซีเควสแตรนต์ 
ผิวหนัง (D):  สารทำให้นุ่มและชุ่มชื้น  สารก่อแผลเป็น  ยาแก้คัน  ยารักษาโรคสะเก็ดเงิน  สิ่งแต่งแผล 
ระบบสืบพันธุ์ (G):  ยาคุมกำเนิด  ยากระตุ้นภาวะเจริญพันธุ์  SERMs  ฮอร์โมนเพศ 
ระบบต่อมไร้ท่อ (H):  ฮอร์โมนไฮโปทาลามัสและต่อมใต้สมอง  คอร์ติโคสเตอรอยด์ กลูโคคอร์ติคอยด์  มิเนอรัลโลคอร์ติคอยด์  ฮอร์โมนเพศ  ไทรอยด์ฮอร์โมน/ยาต้านไทรอยด์ 
การติดเชื้อและ การติดเชื้อปรสิต (J, P, QI):  ยาปฏิชีวนะ  สารต้านแบคทีเรีย  ยาต้านเชื้อไมโคแบคทีเรีย ยาต้านวัณโรค  ยารักษาโรคเรื้อน  ยาต้านไวรัส  วัคซีน  ยาต้านปรสิต ยาฆ่าโพรโตซัว  ยาฆ่าหนอนพยาธิ 
มะเร็ง (L01-L02):  สารต้านมะเร็ง แอนติเมแทบอไลต์  สารอัลคิเลต  สปินเดิลพอยซัน  สารต้านเนื้องอก  โทโปไอโซเมอเรสอินฮิบิเตอร์ 
โรคทางระบบภูมิคุ้มกัน (L03-L04):  สารปรับระบบภูมิคุ้มกัน สารกระตุ้นภูมิคุ้มกัน  สารกดภูมิคุ้มกัน 
กล้ามเนื้อ กระดูก และข้อต่อ (M):  แอนาบอลิกสเตอรอยด์  ยาแก้อักเสบ เอ็นเซด  ยารักษาโรคข้ออักเสบรูมาทอยด์  คอร์ติโคสเตอรอยด์  ยาคลายกล้ามเนื้อ  บิสฟอสโฟเนต 
สมองและระบบประสาท (N):  ยาระงับความรู้สึก ยาสลบ  ยาชาเฉพาะที่  ยาระงับปวด  ยาต้านไมเกรน  ยากันชัก  ยาควบคุมอารมณ์  ยาต้านโรคพาร์กินสัน ไซโคเลปติก ยาคลายกังวล  ยารักษาโรคจิต  ยานอนหลับ/ยาระงับประสาท  ไซโคอนาเลปติก ยาแก้ซึมเศร้า  สารกระตุ้น 
ระบบทางเดินหายใจ (R):  ยาแก้คัดจมูก  ยาขยายหลอดลม  ยาแก้ไอ  H1 แอนตาโกนิสต์ สารต้านฮิสตามีน 
อวัยวะรับความรู้สึก (S):  จักษุวิทยา  โสตวิทยา 
อื่น ๆ (V):  ยาแก้พิษ  สารเพิ่มความชัดภาพ  เภสัชรังสี  สิ่งแต่งแผล
ยาหลอก

"Placebo" เปลี่ยนทางมาที่นี่  สำหรับวงดนตรี ดูที่ พลาซีโบ (วงดนตรี)
ยาหลอกในจาน
ยาหลอก (อังกฤษ: placebo) เป็นการรักษาโรคหรืออาการอื่นทางการแพทย์ที่ไม่แท้หรือไม่มีผลทางการแพทย์ โดยตั้งใจให้หลอกผู้รับการรักษา บางครั้ง ผู้ป่วยที่ได้รับการรักษาด้วยยาปลอมจะมีการพัฒนาของอาการทางการแพทย์ที่รับรู้หรือแท้จริง ปรากฏการณ์ดังกล่าวโดยทั่วไปเรียกว่า ปรากฏการณ์ยาหลอก (ดูเพิ่มที่ การศึกษาควบคุมด้วยยาหลอก)
ในการวิจัยทางการแพทย์ มีการให้ยาหลอกเป็นการรักษาควบคุมและขึ้นอยู่กับการหลอกที่ควบคุมได้ ยาหลอกสามัญรวมถึง ยาเม็ดเฉื่อย การผ่าตัดหลอก และกระบวนการอื่นที่ใช้สารสนเทศเท็จ อย่างไรก็ดี ยาหลอกสามารถมีผลทางบวกอย่างน่าประหลาดใจต่อผู้ป่วยที่ทราบว่า การรักษาที่ให้แก่ตนนั้นปราศจากยาออกฤทธิ์ใด ๆ เมื่อเทียบกับกลุ่มควบคุมที่ทราบว่าไม่ได้รับยาหลอก
ยอร์ก

| ยอร์ก |
| --- | --- |
นคร และองค์กรปกครองเอกรูป
นครยอร์ก

   ธง โลโกของสภานครยอร์ก
สมญา: "นครช็อกโกแลต"
คำขวัญ: "Let the Banner of York Fly High"
ที่ตั้งภายในเทศมณฑลนอร์ทยอร์กเชอร์
ยอร์กที่ตั้งภายในประเทศอังกฤษ
พิกัด: 53°57′30″N 1°4′49″W﻿ / ﻿53.95833°N 1.08028°W﻿ / 53.95833; -1.08028
รัฐเอกราช: สหราชอาณาจักร
ประเทศ: อังกฤษ
ภูมิภาค: ยอร์กเชอร์และฮัมเบอร์
เทศมณฑลพิธีการ: นอร์ทยอร์กเชอร์
เทศมณฑลประวัติศาสตร์: ยอร์กเชอร์
การปกครอง
 • ประเภท: องค์กรปกครองระดับเดียว
 • องค์กร: สภานครยอร์ก
พื้นที่
 • ทั้งหมด: 271.94 ตร.กม. (105.00 ตร.ไมล์)
ประชากร (กลางปี 2019)
 • ทั้งหมด: 210,618 คน
 • อันดับ: (อันดับ87)
 • ความหนาแน่น: 687 คน/ตร.กม. (1,780 คน/ตร.ไมล์)
 • ชาติพันธุ์ (สำรวจปี ค.ศ. 2011): คนผิวขาว 94.3%
เดมะนิม: Yorker •  Yorkie
เขตเวลา: UTC+0 (เวลามาตรฐานกรีนิช)
 • ฤดูร้อน  (เวลาออมแสง): UTC+1 (เวลาฤดูร้อนบริติช)
พื้นที่รหัสไปรษณีย์: YO
รหัสโทรศัพท์: 01904
เว็บไซต์: york.gov.uk
ยอร์ก (อังกฤษ: York) เป็นนครที่ยังมีกำแพงเมืองโบราณล้อมรอบที่ตั้งอยู่ในนอร์ธยอร์กเชอร์ในภูมิภาคยอร์กเชอร์และแม่น้ำฮ้มเบอร์ของอังกฤษ นครยอร์กตั้งอยู่ในบริเวณที่แม่น้ำอูสและแม่น้ำฟอสส์
ยอร์กเป็นเมืองที่มีความสำคัญทางประวัติศาสตร์และมีบทบาทมาเกือบตลอด 2,000 ปีที่ก่อตั้งมา เมืองยอร์กก่อตั้งเป็นเมืองป้อมปราการเอบอราคุม (Eboracum) ในปี ค.ศ. 71 โดยโรมัน และได้รับเลือกให้เป็นเมืองหลวงของบริทาเนียน้อย (Britannia Inferior) ระหว่างสมัยโรมันบุคคลสำคัญในประวัติศาสตร์เช่นจักรพรรดิคอนสแตนตินมหาราชมีส่วนเกี่ยวข้องกับเมือง จักรวรรดิโรมันทั้งหมดปกครองจากยอร์กเป็นเวลาสองปีโดยจักรพรรดิเซปตีมิอุส เซเวรุส (Septimius Severus)
หลังจากชาวแองเกิลส์เข้ามาตั้งถิ่นฐานยอร์กก็ได้รับชื่อใหม่เป็น “Eoferwic” ของราชอาณาจักรนอร์ทธัมเบรีย เมื่อชนไวกิงเข้ายึดเมืองในปี ค.ศ. 866 ก็เปลี่ยนชื่อเมืองเป็นจอร์วิกของราชอาณาจักรจอร์วิก (Jórvík) ที่มีอาณาบริเวณครอบคลุมทางบริเวณตอนเหนือของอังกฤษเกือบทั้งหมด จนกระทั่งราว ค.ศ. 1000 เมืองจึงมารู้จักกันในชื่อ “ยอร์ก”
ในปลายคริสต์ศตวรรษที่ 14 พระเจ้าริชาร์ดที่ 2 มีพระราชประสงค์ที่จะตั้งยอร์คเป็นเมืองหลวงของอังกฤษแต่ก่อนที่จะสำเร็จพระองค์ก็ทรงถูกถอดจากการเป็นพระมหากษัตริย์เสียก่อน หลังจากสงครามดอกกุหลาบ ยอร์คก็กลายเป็นที่ตั้งของสภาแห่งภาคเหนือ (Council of the North) และมีฐานะที่ยอมรับกันว่าเป็นเมืองหลวงของภาคเหนือ จนกระทั่งหลังจากการฟื้นฟูราชวงศ์เท่านั้นที่ความสำคัญทางการเมืองของยอร์คเริ่มลดถอยลง ภาคยอร์กเป็นหนึ่งในภาคคริสตจักรในคริสตจักรแห่งอังกฤษเช่นเดียวกับภาคแคนเทอร์เบอรี
ตั้งแต่ปี ค.ศ. 1996 คำว่า “นครยอร์ก” หมายถึงบริเวณที่รวมทั้งบริเวณรอบนอกออกไปจากเขตตัวเมืองเก่า บริเวณปริมณฑลยอร์กมีประชากรด้วยกันราว 137,505 คน แต่เมื่อรวมทั้งรอบนอกแล้วก็มีด้วยกัน 193,300 คน
ระเบียงภาพ

ทิวทัศน์เมืองยอร์กที่มีอาสนวิหารยอร์กอยู่ตรงกลาง
อาสนวิหารยอร์ก
ตึกกิลด์ฮอลล์ที่สร้างมาตั้งแต่คริสต์ศตวรรษที่ 15
สิ่งก่อสร้างที่เดิมเป็นวิทยาลัยสำหรับนักบวช
เทศบาลเมือง
โบสถ์เซนต์เด็นนิส
กำแพงรอบเมืองยอร์ค
หอคลิฟฟอร์ด
ประตูเมืองบูทแธม
แม่น้ำอูส
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ยอร์ก
(อังกฤษ) เยี่ยมเมืองยอร์ก
| ด ค กนครในสหราชอาณาจักร |
| --- | --- |
อังกฤษ:  กลอสเตอร์  คอเวนทรี  คาร์ไลล์  คิงส์ตันอะพอนฮัลล์  เคมบริดจ์  แคนเทอร์บรี  โคลเชสเตอร์  ชิชิสเตอร์  เชฟฟีลด์  เชสเตอร์  ซอลฟอร์ด  ซอลส์บรี  ซันเดอร์แลนด์  เซนต์ออลบันส์  เซาท์เอนด์-ออน-ซี  เซาแทมป์ตัน  ดองคัสเตอร์  ดาร์บี  เดอรัม  ทรูโร  นครเวสต์มินสเตอร์  นครหลวงลอนดอน  นอตทิงแฮม  นอริช  นิวคาสเซิลอะพอนไทน์  บริสตอล  บาธ  เบอร์มิงแฮม  แบรดฟอร์ด  ไบรตันและโฮฟ  พลิมัธ  พีเทอร์เบรอห์  เพรสตัน  มิลตันคีนส์  แมนเชสเตอร์  ยอร์ก  ริพพอน  ลิงคอล์น  ลิชฟีลด์  ลิเวอร์พูล  ลีดส์  เลสเตอร์  แลงคาสเตอร์  วินเชสเตอร์  วุร์สเตอร์  วุลเวอร์แฮมป์ตัน  เวกฟีลด์  เวลล์ส  สโตก-ออน-เทรนต์  ออกซฟอร์ด  อีลี  เอ็กซิเตอร์  เฮริฟอร์ด 
สกอตแลนด์:  กลาสโกว์  ดันดี  ดันเฟิร์มลีน  เพิร์ท  สเตอร์ลิง  อินเวอร์เนสส์  เอดินบะระ  แอเบอร์ดีน 
เวลส์:  คาร์ดิฟฟ์  เซนต์เดวิดส์  เซนต์แอซัฟ  นิวพอร์ต  แบงกอร์  เรกซัม  สวอนซี 
ไอร์แลนด์เหนือ:  เดร์รี  นิวรี  เบลฟาสต์  แบงเกอร์  ลิสเบิร์น  อาร์มา 
| ด ค กภูมิภาคของประเทศอังกฤษ |
| --- | --- |
 เซาท์เวสต์อิงแลนด์  เซาท์อีสต์อิงแลนด์  นอร์ทเวสต์อิงแลนด์  นอร์ทอีสต์อิงแลนด์  ยอร์กเชอร์และฮัมเบอร์  ลอนดอน  เวสต์มิดแลนส์  อีสต์มิดแลนส์  อีสต์ออฟอิงแลนด์
ยาคุมกำเนิดชนิดฉีด

ยาฉีดคุมกำเนิด (อังกฤษ: Injectable Contraceptives)   เป็นวิธีคุมกำเนิดชั่วคราวที่มีประสิทธิภาพในการป้องกันการตั้งครรภ์สูง ที่ได้รับความนิยมจากสตรีเพิ่มมากขึ้น เนื่องจากสะดวกในการใช้ เป็นอีกทางเลือกสำหรับผู้ที่ไม่ชอบกินยา หรือมักลืมกิน
กลไกในการป้องกันการตั้งครรภ์

ทำให้เมือกที่บริเวณปากมดลูกเหนียวข้นขึ้น มีผลทำให้อสุจิผ่านเข้ามาผสมกับไข่ได้ยากขึ้น ทำให้เยื่อบุมดลูกบางลง ไม่เหมาะต่อการฝังตัวของไข่ Progesterone ในขนาดสูงๆ ทำให้ผนังมดลูก และกล้ามเนื้อมดลูกฝ่อไม่เจริญ
อาการไม่พึงประสงค์

อาจทำให้เกิดฝ้าขึ้นที่หน้า  น้ำหนักตัวเพิ่ม  ปวดศีรษะ เป็นต้น ทำให้ภาวะประจำเดือนผิดปกติ คือมีประจำเดือนกระปริดกระปรอย,ประจำเดือนมาไม่แน่นอน, สตรีบางคนประจำเดือนอาจไม่มาเลยในระหว่างที่ฉีดยาคุมกำเนิด  หลังจากหยุดฉีดยาคุมกำเนิดแล้ว โอกาสมีบุตรอีกจะช้า บางคนอาจเป็นปี หรือหลายปีก็ได้ ดังนั้นสตรีที่จะฉีดยาคุมกำเนิดควรเคยมีบุตรมาแล้ว หรือไม่ต้องการมีบุตรอีก
ข้อห้ามใช้สำหรับยาฉีดคุมกำเนิด

เลือดออกผิดปกติจากเยื้อมดลูกไม่ทราบสาเหตุ
สตรีที่ยังไม่เคยมีบุตร
โรคมะเร็งอวัยวะสืบพันธุ์
โรคเบาหวาน
มีประวัติโรค Tromboembolism
โรคตับ
สงสัยหรือมีการตั้งครรภ์
ตัวอย่างยาฉีดคุมกำเนิด

ยาฉีดคุมกำเนิดที่มี Progestogen อย่างเดียว เช่น Medroxyprogesterone acetate (DMPA) (Depo-Provera®, Depo-progesta®) ฉีดเข้ากล้ามเนื้อในขนาด 150 mg สามารถคุมกำเนิดได้ 3 เดือน  Norethisterone enanthate  (NET – EN) (Noristerat®) ฉีดเข้ากล้ามเนื้อในขนาด 200 mg สามารถคุมกำเนิดได้ 3 เดือน
ยานลงดวงจันทร์

ส่วนลงดวงจันทร์ของโครงการอะพอลโล่ (อังกฤษ: Apollo Lunar Module; LM) เป็นส่วนลงจอดของยานอวกาศอะพอลโลสร้างโดยบริษัท กรัมเมน เพื่อโครงการอะพอลโลในการขนส่งนักบินอวกาศไปและกลับจากพื้นผิวของดวงจันทร์ โดยระหว่างปี ค.ศ. 1969–1972 ได้มีการลงจอดบนดวงจันทร์โดยยานประเภทนี้ 6 ครั้ง
ส่วนลงดวงจันทร์หรือ LM ประกอบไปด้วยส่วนสำหรับลงจอด และ ส่วนสำหรับกลับยานแม่ จะถูกนำไปสู่วงโคจรของดวงจันทร์โดยส่วนควบคุมและบริการ (Command/Service Module) ซึ่งเป็นยานอวกาศแยกต่างหากที่ทำหน้าที่ขนส่งไปและกลับจากโลกสู่ดวงจันทร์ โดยเมื่อสิ้นสุดภารกิจแล้ว ส่วนลงดวงจันทร์จะถูกปล่อยทิ้งไว้ในอวกาศ เนื่องจากถูกออกแบบสำหรับการใช้งานในอวกาศเท่านั้น จึงมีโครงสร้างและสรีระทางอากาศพลศาสตร์ที่ไม่เหมาะสมในการเดินทางหลับสู่บรรยากาศโลกโดยปลอดภัย
แม้ว่าจะประสบปัญหาล่าช้าหลายครั้งระหว่างขั้นตอนพัฒนา ส่วนลงดวงจันทร์ของโครงการอะพอลโล่ก็ได้กลายเป็นส่วนที่พิสูจน์แล้วว่าเชื่อถือได้มากที่สุดของระบบยานอวกาศอะพอลโล่-เซตเทิรน โดยไม่เคยประสบความล้มเหลวระหว่างการปฏิบัติงานที่ส่งผลกระทบต่อภารกิจเลยแม้แต่ครั้งเดียว และหนึ่งในยานรุ่นนี้ LM-7 Aquarius ก็ได้พิสูจน์แล้วว่ามีศักยภาพเกินกว่าสภาวะที่ได้ออกแบบไว้ หลังจากถูกใช้เป็นยานฉุกเฉินในการเดินทางจากดวงจันทร์สู่โลกได้สำเร็จในโครงการอะพอลโล่ 13
การฝึกอบรมนักบินอวกาศ

เมื่อต้องการอนุญาตให้นักบินอวกาศได้มีโอกาสที่จะเรียนรู้เทคนิคของการร่อนลงจอดของยานร่อนลงจอดบนดวงจันทร์ หรือ ยานลูน่าร์ (lunar = ดวงจันทร์),  นาซาจึงได้ทำสัญญากับบริษัท เบลล์ แอโรซิสเต็มส์ (Bell Aerosystems) ในปี 1964 เพื่อที่จะสร้าง ยานเพื่อการวิจัยลงจอดบนดวงจันทร์ (LLRV)
เที่ยวบินผลิตผล

ยานลงจอดบนดวงจันทร์ ที่มีมนุษย์คอยบังคับดวบคุมโดยสารไปด้วยได้ร่อนลงจอดบนดวงจันทร์เป็นครั้งแรก เหตุการณ์ได้เกิดขึ้นเมื่อวันที่ 20 กรกฎาคม ปี 1969  ด้วยยานชื่อเต็มยศว่า อพอลโล 11 แอลเอ็ม อีเกิล (พญาอินทรีแห่งดวงจันทร์)  อีกสี่วันต่อมา หลังจากนั้น  ลูกเรือที่อยู่ภายในยานโมดูลบังคับการ ชื่อว่า "โคลัมเบีย" ก็ได้นำยานกลับสู่ผิวโลก และได้ถูกคลื่นซัดสาดกระเซ็นลงไปลอยแพเทิ้งเติ้งอยู่ในทะเลแห่งมหาสมุทรแปซิฟิก
ยานเพื่อการวิจัยลงจอดบนดวงจันทร์ (Lunar Landing Research Vehicle) (NASA)
ยานลูน่าร์โมดูล อีเกิล (Lunar Module Eagle) ในอพอลโล 11 ขณะกำลังอยู่ในวงโคจรของดวงจันทร์
ยาแก้ท้องร่วง

ยาแก้ท้องร่วง (อังกฤษ: antidiarrhoeal) เป็นยาที่ใช้บรรเทาอาการท้องร่วงท้องร่วง (diarrhoea) ซึ่งแบ่งเป็นกลุ่มดังนี้
สารละลายเกลือแร่ (electrolyte) เพื่อทดแทนการสูญเสียของเหลวและเกลือแร่ออกจากร่างกาย
สารเพิ่มปริมาณ (bulking agents)
methylcellulose,
guar gum or plant fibre (bran, sterculia, ispaghul, etc.)
สารดูดซับพิษ (absorbents)
methylcellulose
ยาลดการเคลื่อนไหวของลำไส้ (slow intestinal transit)
โอปิเอต (opiate)
โลเปอราไมด์ (loperamide)
ยาทาเล็บ

ยาทาเล็บที่บรรจุใส่ขวดยี่ห้อหนึ่ง
ยาทาเล็บ (อังกฤษ: Nail polish; Nail varnish) คือเครื่องสำอางประเภทหนึ่งที่ใช้ตกแต่งเล็บของมนุษย์ ให้มีความสวยงาม
ประวัติ

นักประวัติศาสตร์ได้พบหลักฐานความเป็นมาของยาทาเล็บว่าใน 3,000 ปีก่อนคริสต์ศักราช ชาวจีนได้ใช้กัมอารบิก, ไข่ขาว, เจลาติน และขี้ผึ้ง เพื่อทำยาทาเล็บ ต่อมาได้พบหลักฐานว่าชาวอียิปต์ใช้เฮนน่ามาทาเล็บ แล้วในช่วงราชวงศ์โจวเล็บจะเป็นการแสดงฐานะทางสังคม เพราะสีนิยมทำเป็นสีทองและสีเงิน และต่อมาพระบรมวงศานุวงศ์จึงได้ใช้ยาทาเล็บตามยศทาเป็นสีดำและสีแดง ยกเว้นผู้หญิงที่ได้รับอนุญาตทาสีอ่อน หากทาเล็บไม่ถูกสีตามยศจะถูกลงโทษ จนมาถึงปัจจุบันยาทาเล็บได้มีการพัฒนาเป็นหลากหลายรูปแบบมากยิ่งขึ้น
ประวัติ > ยาทาเล็บในปัจจุบัน

ยาทาเล็บในปัจจุบันมีการเพิ่มสีสันหลากหลายเฉดสีที่แปลกใหม่ พร้อมกับลูกเล่นในยาทาเล็บเพื่อเพิ่มความสวยงาม เช่น การใส่กากเพชร และมีการพัฒนาคุณสมบัติของยาทาเล็บมายิ่งขึ้น
คาเรน แกรนท์ นักวิเคราะห์อาวุโส จากบริษัทวิจัยตลาด เอ็นพีดี กรุ๊ป ได้เปิดเผยเกี่ยวกับการพัฒนาของยาทาเล็บในปัจจุบันว่า "สินค้าเกี่ยวกับการตกแต่งเล็บทุกวันนี้มาในทุกรูปแบบและรูปลักษณ์ ทั้งยังกลายเป็นเครื่องประดับที่ขาดไม่ได้สำหรับการแต่งตัว ยาทาเล็บเป็นอุปกรณ์เสริมแฟชั่นที่ช่วยเสริมให้ยอดขายของบรรดาผู้ผลิตเครื่องสำอางกระฉูดขึ้นด้วยเช่นกัน"
ปีเตอร์ ฟิลิปส์ ผู้อำนวยการฝ่ายสร้างสรรค์ผลิตภัณฑ์เครื่องสำอางของชาแนล ให้ความเห็นว่าเกี่ยวกับยาทาเล็บกับผู้บริโภคว่า "ผู้บริโภคพร้อมที่จะทดลองยาทาเล็บสีสันและลวดลายใหม่ๆมากขึ้น สำหรับผู้หญิงที่ไม่กล้าย้อมผมสีแดงเจิดจ้าหรือไม่กล้าสวมกระโปรงรัดรูปทรงดินสอ เธอมักจะกล้าลองทาเล็บสีเขียวนีออนหรือลวดลายแปลกๆ เพราะมันอยู่ห่างไกลใบหน้า"
นอกจากยาทาเล็บจะมีการพัฒนามากยิ่งขึ้น ยอดจำหน่ายของยาทาเล็บในปัจจุบันนั้นยังดีขึ้น โดยจากข้อมูลการสำรวจของเอ็นพีดีพบว่า ยาทาเล็บโดยรวมในการค้าของประเทศสหรัฐอเมริกา ทำยอดจำหน่ายถึง 710 ล้านดอลลาร์สหรัฐฯ เมื่อปี พ.ศ. 2554 มีการเติบโต 67% สำหรับกลุ่มผู้จำหน่ายตามห้างสรรพสินค้า และโตขึ้น 29% สำหรับกลุ่มผู้จำหน่ายในร้านค้าทั่วไป (เป็นอัตราการเติบโตเมื่อเทียบกับปี พ.ศ. 2553)
ผลต่อสุขภาพ

ยาทาเล็บมีผลต่อสุขภาพ ต่อไปนี้
กลิ่นของยาทาเล็บมีส่วนผสมของแอลกอฮอล์โซลเวนต์หรือสารอินทรีย์ระเหยที่ใช้เป็นตัวทำละลายซึ่งช่วยให้ยาทาเล็บแห้งเร็วและเรซินที่ทำให้สีของยาทาเล็บติดทนทาน ไม่ลอกล่อนโดยง่าย
ไดบิวทิล พทาเลต ที่ผสมอยู่ทำให้ก่อเกิดปัจจัยเพิ่มอัตราการเป็นหมันในหญิงและชาย ในระยะยาวจะส่งผลต่อไตและตับ
ไทลูอิน ที่ผสมอยู่ทำให้รบกวนการเจริญเติบโตและระบบสืบพันธุ์แต่ยังสร้างความระคายเคืองต่อผิวหนังและส่งผลต่อระบบประสาท ทำให้เหนื่อย สับสน และสูญสียความทรงจำ หากสูดดมเข้าไปมาก ๆ จะมีอาการหน้ามืด ตาลาย ปวดศีรษะ
ฟอร์มาลดีไฮด์ ที่ผสมอยู่หากสัมผัสกับผิวหนังจะปรากฏเป็นผ่นแพ้และคัน และถ้าหากสูดดมเข้าไปในระยะสั้นจะสร้างความระคายเคืองในลำคอและไอในระยะยาวทาให้เป็นโรคมะเร็งในระบบทางเดินหายใจได้
อะซิโตน และเอทิลอะซิเตต ที่มีผสมอยู่กับยาทาเล็บส่วนใหญ่จะทำให้ระคายเคืองแก่ดวงตาและระบบทางเดินหายใจ ผิวหนังแห้ง และทำให้ลดทอนความแข็งแรงของเล็บ
สารตะกั่ว ที่มักจะถูกพบในยาทาเล็บตามท้องตลาดอาจทำให้ต้องเสี่ยงกับโรคโลหิตจาง, โรคไตวาย และเนื้อเยื่อถูกทำลาย
รศ. พญ.พรทิพย์ ภูวบัณฑิตสิน สาขาตจวิทยา ภาควิชาอายุรศาสตร์ คณะแพทยศาสตร์ จุฬาลงกรณ์มหาวิทยาลัย ได้มาบอกกล่าวเกี่ยวกับโทษของยาทาเล็บเกี่ยวกับการแพ้ของยาทาเล็บ ซึ่งเกิดจากสีที่ผสมในยาทาเล็บจะต้องใช้ชนิดไม่ละลายเข้าในเนื้อเล็บ ในยาทาเล็บส่วนมากมีสารฟอร์มาลินเจืออยู่ เพื่อเพิ่มความแข็งของเล็บ สารเหล่านี้ก่อให้เกิดการระคายเคืองหรือแพ้ได้ สำหรับยาทาเล็บแบบสีมุก จะผสมด้วยผงกวานีน ซึ่งได้จากเกล็ดปลา อาจก่อให้เกิดการแพ้ได้ในบางราย แต่ส่วนใหญ่การแพ้ยาทาเล็บจะไม่มีผื่นบริเวณรอบเล็บ เพราะในขณะทาเล็บผู้ทาต้องระมัดระวังไม่ให้ยาทาเล็บโดนผิวหนัง ดังนั้นรอยผื่นแพ้ยาทาเล็บมีลักษณะรอยแดงเป็นทางยาวพบในบริเวณใบหน้า หนังตา แก้ม รอบ ๆ ปาก ด้านข้างคอ หรือบริเวณหน้าอก เพราะในขณะรอให้ยาทาเล็บแห้งผู้ทาเล็บอาจขยับทำกิจกรรมต่าง ๆ ยาทาเล็บที่ยังไม่แห้งสนิทจึงสัมผัสผิวหนังในบริเวณดังกล่าว ส่วนยาทาเล็บเมื่อแห้งสนิทจะไม่ทำให้เกิดการแพ้
ยานจู่โจม แอคคลาเมเตอร์ เซคอัน-คลาส

ยานจู่โจม แอคคลาเมเตอร์ เซคอัน-คลาส
ยานจู่โจม แอคคลาเมเตอร์ เซคอัน-คลาส เป็นยานอวกาศรุ่นหนึ่งในเกมชุดสตาร์ วอร์ส
ยานจู่โจม แอคคลาเมเตอร์ เซคอัน-คลาส (อังกฤษ: ภาษาอังกฤษ: Acclamator II-class assault ship) เป็นยานรบที่ถูกใช้ครั้งแรกโดยสาธารณรัฐกาแลกติกในช่วงสงครามโคลน
เอกลักษณ์

แอคคลาเมเตอร์แบบที่สองนี้เป็นหนึ่งในซีรีส์สของยานรบ การออกแบบนั้นเน้นไปที่ประสิทธิภาพในการระดมยิงจากวงโคจร เปลี่ยนจากยานจู่โจม แอคคลาเมเตอร์ เฟิร์ส-คลาสให้เป็นยานรบแบบเต็มตัว ผลที่ได้คือ ยานรุ่นนี้เหลือพื้นที่น้อยกว่า 80% สำหรับจุทหาร ถึงกระนั้น กองยานส่วนมากจะใช้การระดมยิงจากวงโคจรประมาณสองถึงสามครั้ง ขณะที่การโจมตีทางพื้นดินส่วนมากแล้วจะใช้ทหารราบมากกว่า
ประวัติ

ตลอดสงครามโคลน วิศวกรรมโรธาน่าได้ผลิตยานรบที่มีพื้นฐานมาจากยานจู่โจมแอคคลาเมเตอร์มากมาย บางรุ่นได้กลายมาเป็นยานรบจริงๆ เมื่อเทียบกับรุ่นต้นแบบ ซึ่งนำไปใช้เพื่อขนส่งทหาร บางรุ่นก็กลายมาเป็นแอคคลาเมเตอร์ เซคอัน-คลาส
มันใช้โดยสาธารณรัฐในสงครามโคลนเป็นหลัก แต่ก็ยังคงทำหน้าที่รับใช้จักรวรรดิกาแลกติกในช่วงสงครามกลางเมืองกาแลกติก ซึ่งมักถูกใช้เพื่อเป็นกำลังเสริมให้กับสถานีอวกาศของจักรวรรดิ
แหล่งข้อมูลอื่น

Acclamator_II-class_assault_shipในWookieepedia: The Star Wars Wiki
ยาแก้สรรพโรค

ยาแก้สรรพโรค (อังกฤษ: panacea /pænəˈsiːə/ หรือ panchrest) เป็นยาที่เชื่อกันว่าจะสามารถรักษาโรคภัยทั้งปวงได้ และยืดอายุของผู้รับประทานออกไปอย่างไม่รู้จบ ชื่อในภาษาอังกฤษ "panacea" มาจากพระนามเทพีแพเนเซีย เจ้าแห่งการบำบัดรักษาในเทพปกรณัมกรีก ยาแก้สรรพโรคนี้เคยเป็นที่ต้องการและควานค้นหาอย่างบ้าคลั่งของลัทธิรสายนเวทอยู่พักใหญ่ และมีความเกี่ยวโยงกับความเชื่อเรื่องน้ำอมฤต และศิลานักปราชญ์อันเป็นวัตถุที่เชื่อกันว่าสามารถใช้แปรธาตุสามัญให้กลายเป็นทองคำได้
ในวิชาแพทยศาสตร์และวิทยาศาสตร์บางแขนง เช่น เคมี ชีวโมเลกุล ชีวเคมี ชีวฟิสิกส์ พันธุศาสตร์ และวิทยาภูมิคุ้มกัน ยังมีการค้นหาซึ่งยาแก้สรรพโรคและน้ำอมฤตอย่างต่อเนื่อง ปัจจุบันดูเหมือนว่ากำลังเพ่งเล็งไปยังเรื่องระบบภูมิคุ้มกัน บทบาทของยีน กับทั้งความสัมพันธ์กันระหว่างกรรมพันธุ์และสิ่งแวดล้อม โดยมีความต้องการของมนุษย์ที่จะสามารถ "แก้สรรพโรค" และหยุดกระบวนการแก่เจ็บตายเป็นแรงขับเคลื่อนอันแรงกล้า
คำว่า "ยาแก้สรรพโรค" เป็นศัพท์ทางวิชาการ แต่ในภาษาไทยก็มีคำพ้องความหมายอยู่หลายคำ เช่น ยาระงับสรรพโรค, ยาอายุวัฒนะ, ยาครอบจักรวาล ฯลฯ
ยาฝังคุมกำเนิด

ชุดติดตั้งสำหรับ Implanon ตัวอย่างของยาฝังคุมกำเนิดแบบฝังใต้ผิวหนัง
ยาฝังคุมกำเนิด (อังกฤษ: contraceptive implant) เป็นอุปกรณ์ปลูกฝังทางการแพทย์ใช้เพื่อคุมกำเนิด อาจทำโดยการปล่อยฮอร์โมนเพื่อยับยั้งการตกไข่หรือการพัฒนาของตัวอสุจิ, การใช้ทองแดงเป็นสารฆ่าเชื้ออสุจิในมดลูก, หรืออาจใช้วิธีกีดขวางโดยไม่ใช้ฮอร์โมน ยาฝังคุมกำเนิดถูกออกแบบเพื่อป้องกันการตั้งครรภ์โดยไม่สามารถป้องกันโรคติดต่อทางเพศสัมพันธ์
ในประเทศไทย พระราชบัญญัติการป้องกันและแก้ไขปัญหาการตั้งครรภ์ในวัยรุ่น พ.ศ. 2559 ให้ผู้มีอายุระหว่าง 10 ถึง 20 ปี เข้ารับการฝังยาคุมกำเนิดชนิดฝังใต้ผิวหนังได้ฟรีในโรงพยาบาลรัฐทั่วประเทศ
สำหรับผู้หญิง > ชนิดฝังใต้ผิวหนัง

ยาคุมกำเนิดชนิดฝังใต้ผิวหนังทำงานโดยใช้ฮอร์โมน มีประสิทธิผลสูง และได้รับการรับรองในกว่า 60 ประเทศ ผู้หญิงนับล้านคนทั่วโลกใช้วิธีคุมกำเนิดนี้ ส่วนใหญ่อยู่ในรูปแบบของท่ออ่อนขนาดเล็ก ความยาวประมาณ 40 มม. และใช้โดยการให้แพทย์ฝังใต้ผิวหนัง (มักฝังบนส่วนต้นแขน) หลังติดตั้งจะช่วยป้องกันการตั้งครรภ์โดยการปล่อยฮอร์โมนที่หยุดไม่ให้รังไข่ปล่อยเซลล์ไข่และยังทำให้มูกช่องคลอดข้นขึ้น รูปแบบที่ได้รับความนิยมสูงสุด ได้แก่ แบบหลอดเดียว (single-rod etonogestrel implant) และแบบสองหลอด (two-rod levonorgestrel implant)
ยี่ห้อต่าง ๆ ได้แก่:
Norplant และ Jadelle (Norplant II)
Implanon/Nexplanon
Sino-implant (II) ภายใต้ชื่อ Zarin, Femplant และ Trust
ประโยชน์ของยาฝังคุมกำเนิดแบบนี้ได้แก่ ประจำเดือนน้อยลง, ลดอาการก่อนมีประจำเดือน, ให้ผลเป็นเวลานาน (สูงสุดสามปี), ปลอดภัยสำหรับผู้ให้นมบุตรและผู้สูบบุหรี่, และ สะดวกเนื่องจากไม่ต้องดูแลหรือใช้ทุกวัน ในบางกรณีอาจส่งผลเสีย เช่น มีอาการประจำเดือนมาไม่ปกติใน 6 ถึง 12 เดือนแรก ไม่บ่อยนักอาจมีผลกระทบ เช่น ทำให้ไม่อยากอาหาร, ซึมเศร้า, อารมณ์แปลปรวน, ระดับฮอร์โมนไม่ปกติ, เจ็บหน้าอก, น้ำหนักขึ้น, มึนหัว, มีอาการคล้ายคนท้อง, หรือ มีภาวะง่วงงุน